S-1718/2020

I

Mál þetta, sem dómtekið var 5. október s.l., höfðaði lögreglustjórinn á höfuðborgarsvæðinu með ákæru 30. júní 2020 á hendur R-x-x S-x-x, kt. 0000000000, […], fyrir eftirtalin umferðarlagabrot með því að hafa;

1.

„Föstudaginn 22. febrúar 2019 ekið bifreiðinni […] sviptur ökurétti um Stekkjarbakka í Reykjavík, uns lögregla stöðvaði aksturinn við verslun Aktutaktu.

Mál 00720199959

2.

Sunnudaginn 26. maí 2019 ekið bifreiðinni […] sviptur ökurétti um Smiðjuveg í Kópavogi, uns lögregla stöðvaði aksturinn við Nýbýlaveg.

Mál 007201932538

3.

Sunnudaginn 12. janúar 2020 ekið bifreiðinni […] sviptur ökurétti um Álfhólsveg í Kópavogi, uns lögregla stöðvaði aksturinn við Lundabrekku.

Mál 00720201649

4.

Fimmtudaginn 13. febrúar 2020 ekið bifreiðinni […] sviptur ökurétti um Snorrabraut í Reykjavík, uns lögregla stöðvaði aksturinn við Bergþórugötu.

Mál 00720208034

5.

Laugardaginn 8. febrúar 2020, ekið bifreiðinni […] sviptur ökurétti vestur Stekkjarbakka í Reykjavík og óhæfur til að stjórna henni örugglega vegna áhrifa ávana og fíkniefna (í blóði mældist tramadól 45 ng/ml), uns lögregla stöðvaði aksturinn.

Mál 00720206345

Telst framangreind háttsemi ákærða við 1. mgr. 58. gr. umferðarlaga nr. 77/2019 auk þess sem háttsemi ákærða í 5. tl. telst varða við 1., sbr. 2. mgr. 50. gr., allt sbr. 1. mgr. 95. gr. laganna.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Ákærði kom fyrir dóminn og viðurkenndi skýlaust brot sín. Taldi dómari ekki ástæðu til að draga í efa að játning hans væri sannleikanum samkvæm, enda samrýmdist hún gögnum málsins. Var því ákveðið að fara með málið að hætti 164. gr. laga nr. 88/2008, og látið nægja að skírskota til ákæru um málsatvik, sbr. 4. mgr. 183. gr. sömu laga. Krefst ákærði vægustu refsingar sem lög framast leyfa og að allur sakarkostnaður greiðist úr ríkissjóði.

II

Í ljósi skýlausrar játningar ákærða telst sannað að hann hafi gerst sekur um þá háttsemi sem hann er sakaður um í ákæru og eru brot hans þar rétt heimfærð til refsiákvæða.

Ákærði er fæddur í [...]. Samkvæmt sakavottorði á hann að baki nokkurn sakaferil, allt til ársins 2005, og eru flest refsiviðurlög hans vegna aksturs sviptur ökurétti og undir áhrifum áfengis eða ávana og fíkniefna. Ítrekað hefur hann verið sviptur ökurétti tímabundið, ýmist til lengri eða skemmri tíma, síðast með sátt sem hann gekkst undir hjá lögreglustjóranum á höfuðborgarsvæðinu 18. júlí 2018, en þá var hann sviptur ökurétti í 21 mánuð frá 6. febrúar 2021 vegna ölvunaraksturs og aksturs sviptur ökurétti. Síðast var hann með dómi Héraðsdóms Reykjaness 26. nóvember 2019 dæmdur í 30 daga fangelsi fyrir að aka bifreið sviptur ökurétti.

Í máli þessu hefur ákærði verið fundinn sekur um að hafa alls fimm sinnum ekið án ökuréttar á tímabilinu frá 22. febrúar 2019 til 8. febrúar 2020, í síðasta skiptið einnig undir áhrifum lyfja, og því óhæfur til að stjórna ökutæki, sbr. 1. og mgr. 50. gr. umferðarlaga nr. 77/2019. Fyrstu tvö brot ákærða voru framin fyrir uppsögu fyrrnefnds dóms Héraðsdóms Reykjaness 26. nóvember 2019, og ber því að dæma honum hegningarauka við þann dóm, sbr. 78. gr. almennra hegningarlaga nr. 19/1940. Með vísan til framanritaðs og fyrri sakaferils ákærða, en jafnframt að teknu tilliti til þess að hann játaði brot sín undanbragðalaust, ákveðst hæfileg refsing hans fangelsi í 165 daga. Þá ber með vísan til 101. gr. umferðarlaga nr. 77/2019 að svipta ákærða ökurétti ævilangt.

Í samræmi við úrslit málsins og með vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu alls sakarkostnaðar, en þar er um að ræða sakarkostnað lögreglu, 117.769 krónur, og þóknun skipaðs verjanda ákærða, G-kk-ef J-kk-ef lögmanns, sem ákveðst hæfileg 163.680 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Dómsorð:

Ákærði, R-x-x S-x-x, sæti fangelsi í 165 daga.

Ákærði er sviptur ökurétti ævilangt frá birtingu dómsins að telja.

Ákærði greiði 281.449 krónur í sakarkostnað, þar af 163.680 krónur í þóknun til skipaðs verjanda síns, G-kk-ef J-kk-ef lögmanns.

I-kk-nf E-kk-nf

I-kk-nf E-kk-nf héraðsdómari kvað upp dóminn.

Ákærði, R-x-x S-x-x, sæti fangelsi í 165 daga.

Ákærði er sviptur ökurétti ævilangt frá birtingu dómsins að telja.

Ákærði greiði 281.449 krónur í sakarkostnað, þar af 163.680 krónur í þóknun til skipaðs verjanda síns, G-kk-ef J-kk-ef lögmanns.

I-kk-nf E-kk-nf